पाएं अपने शहर की ताज़ा ख़बरें और फ्री ई-पेपरडाउनलोड करें
मैं भी कोरोना वॉलेंटियर अभियान में लगातार लोग जुड़ रहे हैं। शहरी क्षेत्र में दीनदयाल रसोई के माध्यम से शहर की संस्थाएं लगातार मरीज के परिजन व जरूरतमंदों को भोजन उपलब्ध करा रहे हैं। इस बीच एक वॉलेंटियर टीम ने संकल्प लिया है कि वे शाम को मरीज के परिजन व जरूरतमंदों को 200 पैकेट रोज भोजन उपलब्ध करा रहे हैं।
जन अभियान परिषद समन्वयक रेणुका श्रोत्रिय ने बताया कोरोना वॉलेंटियर अल्केश राठौर के नेतृत्व में वैभव पंड्या, अंकित शर्मा, अंकित पाटीदार, पवन पाटीदार, प्रकाश मंडलोई, राधेश्याम पाटीदार की टीम ने जिला अस्पताल में मरीज व परिजन के लिए भोजन पैकेट बांट रहे हैं। भोजन नंदगांव बगुद में तैयार होता है। उनका मानना है कि सुबह तो अन्य संस्थाएं भी भोजन वितरित कर रही है इसलिए वे लोग शाम को भोजन दे रहे हैं।
मंत्री हरदीपसिंह डंग ने दीनदयाल रसोई में भोजन पैकेट तैयार करने की व्यवस्था देखी। व्यवस्था में सहभागिता कर रहे दीपक अग्रवाल, शंकर मीणा, संजय रघुवंशी, प्रफुल्ल डोंगरे, दीपक पटेल, महेंद्र सिंह चौहान, परविंदर सिंह चावला, अमित शिकारी की सराहना की।
ये वॉलेंटियर भी आगे आए
गांवों में वॉलेंटियर पोस्टर चिपकाकर लोगों को अधिक से अधिक टीका लगवाने व कोरोना से बचने के तरीकों की जानकारी दे रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva kas_Deva hin_Deva zho_Hant eng_Latn